1848-50ರಲ್ಲಿ ಪ್ರಷ್ಯನ್ ಸಂವಿಧಾನಾತ್ಮಕ ವಿವಾದದಲ್ಲಿ ಬಿಸ್ಮಾರ್ಕ್ ತೀರಬಿಗುವಾದ ಕನ್ಸರ್‍ವೇಟಿವ್ ನಿಲುವನ್ನು ತಳೆದು ಪ್ರಸಿದ್ಧಿ ಹೊಂದಿದ್ದ. ಲಿಬರಲ್ಲರ ಚಟುವಟಿಕೆಗಳಿಗೆ ಪ್ರತಿಯಾಗಿ ರಾಜಕೀಯ ಸಂಸ್ಥೆಗಳನ್ನೂ ಪತ್ರಿಕೆಗಳನ್ನೂ ಸ್ಥಾಪಿಸಲು ಕಾರಣನಾದ. 1848ರ ಪ್ರಷ್ಯನ್ ಸಂಯುಕ್ತ ಡಯೆಟ್ಟಿನ ಪ್ರತಿನಿಧಿಯಾಗಿದ್ದ ಈತ ಪ್ರಜಾಪ್ರಭುತ್ವದ ವಿರೋಧಿಯಾದ ಸಾರ್ವಭೌಮಾಧಿಕಾರವುಳ್ಳ ಸರ್ಕಾರ ಇರಬೇಕೆಂದು ಪ್ರತಿಪಾದಿಸಿದ್ದ. ಪ್ರಷ್ಯಾ ತನ್ನ ರಾಜರುಗಳಿಂದ ಬೆಳೆದಿದೆಯೇ ಹೊರತು ಜನತೆಯಿಂದಲ್ಲ ಎನ್ನುವುದು ಈತನ ಅಭಿಪ್ರಾಯವಾಗಿತ್ತು. 1849ರಲ್ಲಿ ಪ್ರಷ್ಯನ್ ಕೆಳಮನೆಯ ಮತ್ತು 1850ರಲ್ಲಿ ಎರ್ಫರ್ಟ್ ಪಾರ್ಲಿಮೆಂಟಿನ ಸದಸ್ಯನಾಗಿದ್ದ. ಬಿಸ್ಮಾರ್ಕ್ ಆಸ್ಟ್ರಿಯಾ ಮತ್ತು ರಷ್ಯದೊಡನೆ ನಾಲ್ಕನೆಯ ಫ್ರೆಡರಿಕ್ ವಿಲಿಯಮ್ ಮಾಡಿಕೊಂಡ ಷರತ್ತಿನ ಒಪ್ಪಂದ ಸಮರ್ಥಿಸಿ ಮಾತನಾಡಿದ. ಸುಪ್ರೀತನಾದ ರಾಜ 1851 ಮೇನಲ್ಲಿ ಬಿಸ್ಮಾರ್ಕನನ್ನು ಫ್ರಾಂಕ್‍ಫರ್ಟಿನ ಫೆಡರಲ್ ಡಯೆಟ್ಟಿನಲ್ಲಿ ಪ್ರಷ್ಯದ ಪ್ರತಿನಿಧಿಯಾಗಿ ನೇಮಿಸಿದ. ಇಲ್ಲಿದ್ದಾಗ ಬಿಸ್ಮಾರ್ಕ್ ರಾಜ್ಯಾಡಳಿತದ ಒಳಮರ್ಮಗಳನ್ನೆಲ್ಲ ಅರ್ಥಮಾಡಿಕೊಂಡ ಆಂತರ್ಯದಲ್ಲಿ <MASK>ವು ಪ್ರಷ್ಯದ ಪ್ರಾಬಲ್ಯ ಹಾಳುಮಾಡುವ ಪ್ರಯತ್ನ ಅರಿತ ಬಿಸ್ಮಾರ್ಕ್ ಪ್ರತಿಯಾಗಿ ಆಸ್ಟ್ರಿಯಾದ ಪ್ರಾಬಲ್ಯ ಮುರಿಯಲು ನಿರ್ಧರಿಸಿದ.
ಒಟ್ಟೊ ವಾನ್ ಬಿಸ್ಮಾರ್ಕ್
ರಷ್ಯದ ಜರ್ಮನಿಯಿಂದ ಆಸ್ಟ್ರಿಯಾ ಇಟಲಿ